section_heading: Uvodne okolnosti
paragraph_text: 1701. habsburška se država upustila u Rat za španjolsku baštinu. To je njene snage odvuklo na druga ratišta, što je nezadovoljnicima dalo prigodu organizirati protuhabsburšku urotu i stvorilo prigodu za vojno udariti dok su austrijske snage zauzete na drugim bojištima. Rákóczy se je oslanjao na potporu francuskoga kralja Luja XIV. Razloga za to imao je dovoljno, time više što je Francuska već jednom prije intervenirala protiv Habsburške Monarhije nakon što je ova uspješno prodrla duboko u Srbiju, izgnavajući osmanske snage. Urota je otkrivena, pa se je Rákóczy sklonio u Poljsku.